Ryan Wolfe
<s>Detektiv Ryan Wolfe  je izmišljeni lik policijskog detektiva i forenzičara u američkoj TV-seriji CSI: Miami, koga je tumačio Jonathan Togo.</s>

<s>Fiktivna biografija</s>

<s>Ryan Wolfe se rodio 3. jula 1981. godine.</s><s>Kao mladić je studirao kemiju na Boston Collegeu, a potom nastojao magistrirati genetiku, pri čemu je prihvatio posao u Policiji Miami-Dadea kako bi platio troškove studija.</s><s>Tamo se istakao svojom sposobnošću, te je na policijskoj akademiji diplomirao prvi u klasi.</s>

<s>Wolfe je služio u uniformiranoj policijskoj patroli te kao takav prilikom jedne istrage pomagao forenzičkom timu.</s><s>Horatio Caine, kome je nedugo prije toga bio ubijen član tima Tim Speedle, bio je duboko impresioniran Wolfeovim sposobnostima i preciznošću, koju je sam Wolfe kasnije objasnio time da boluje od opsesivno-kompulzivnog poremećaja.</s><s>Wolfe je nakon završetka istrage angažiran kao član tima.</s>

<s>Wolfe ispočetka radi najteže i najnezahvalnije poslove u timu, a zbog sklonosti da sve obavlja "po pravilu službe" se sukobljava sa Calleigh Duquesne, a i sa Ericom Delkom, koji ga smatra "uljezom".</s><s>Wolfe će se, međutim, sa njima sa vremenom zbližiti, a sa kolegicom Natalijom Booom Vistom čak i nakratko izlaziti prije nego što odluče svoj odnos održati profesionalnim.</s>

<s>Wolfe će tokom svog posla biti otet i mučen od strane pripadnika ruske mafije, te teško ozlijeđen pištoljem za čavle, zbog čega će mu neko vrijeme biti oštećen vid.</s><s>Tokom jedne istrage će se Wolfe suočiti sa dugo potiskivanom ovisnosti o kocki, kojoj podliježe i zbog toga bude kompromitiran i izbačen sa posla.</s><s>Wolfe nakon toga pronalazi novi posao kao stručni komentator u crnoj kronici lokalne TV-stanice i brzo postaje svojevrsni celebrity, prije nego što mu se televizijski svijet ogadi te prihvaća ponudu Horatia Cainea da se vrati u policiju.</s><s>Tamo provodi neko vrijeme u drugim jedinicama prije nego što će se vratiti forenzičkom timu.</s><s>Kada se timu priključi Walter Simmons, Wolfe mu postaje najbolji prijatelj.</s>

<s>Izvori</s>

<s>Vanjske veze</s>

<s>Actor Profile on CBS website</s>

<s>Likovi iz serije CSI: Miami
Fiktivni detektivi
Fiktivni forenzičari</s>

